open-index/open-wikipedia-markdown huggingface dataset:
Den kinesiske slaveriskandalen 2007

**Den kinesiske slaveriskandalen 2007**, som på kinesisk er kjent som 山西黑砖窑案 *Shanxi svarte teglovnhendelse*, er en betegnelse som refererer til en rekke  tvangsarbeidssituasjoner i provinsen Shanxi i Folkerepublikken Kina. Tusenere av kinesere, deriblant barn, var blitt truet til å arbeide som slaver ved ovnene i illegale teglverk, og ble holdt i sjakk ved tortur fra eiernes side. Forholdene ble offentlig kjent i 2007, og pr. juni 2007 var anslagsvis 570 personer blitt reddet fra slike situasjoner.

De illegale teglprodusentene hadde klart å etablere seg ved hjelp av bestikkelser. På grunn av mangel på arbeidskraft i Shanxi ble arbeidskraften hentet ved bedragerske metoder fra andre provinser. De arbeidet som slaver, noe som betød at profittmarginene ble svært store. Saken avdekket at kommunistiske tjenestemenn var dypt involvert. Som eksempel kan det nevnes at Wang Bingbing, eieren av et teglverk i fylket Hongdong i byprefekturet Linfen var sønn av Wang Dongyi, sekretær for den stedlige avdeling av kommunistpartiet. Eieren satte bort driften av teglverket til Heng Tinghan fra Henan. Teglverket produserte 10&nbsp;000 teglsten pr dag; markedsprisen for 10&nbsp;000 teglstener var om lag 2&nbsp;000 til 3&nbsp;000 yuan. Men eieren betalte imidlertid kun 360 yuan til Heng pr 10&nbsp;000 teglstener.

Eksistensen av illegale teglverk ble først meldt til provinsmyndighetene i 1998. Det ble da reagert med en rekke razziaer uten at lokale myndigheter ble varslet, og over 150 slaver, tre av dem barn, ble befridd.

Men det kom stadig nye meldinger, særlig fra 2004 av. Den 7. mai 2007 rapporterte Henan TV Metro Channel om et tilfelle med fem mindreårige på om lag 16 år som hadde forsvunnet fra området rundt jernbanestasjonen i Zhengzhou. Deres foreldre hadde hørt om kidnappinger til teglverkene i Shanxi, og etter to måneders påtrykk og leting hadde de funnet de fem blant om lag 50 mindreårige fra Henan i et illegal teglverk. De var blitt kidnappet og solgt til teglverket for 500 Yuan hver.

Flere medier fulgte opp med *undercover*besøk og filming i teglvverkler i Shanxi. Flere av teglverkene, blant annet i Yuncheng og Jincheng, opererte med folk holdt i slavekår. Det ble avslørt tilfeller av tortur, og hvordan slavene fikk overvære henrettelser av slaver som hadde opponert. 

Det fremkom etterhvert rapporter om lignende teglverk i provinsene Hebei, Guangdong og Xinjiang.

Regjeringen tok raskt fatt i sakene etter at massemediene begynte å melde fra om dem. President Hu Jintao og statsminister Wen Jiabao gikk offentlig ut, og guvernør Yu Youjun av Shanxi fremførte selvkritikk. 
En politistyrke på 35&nbsp;000 ble mobilisert for å oppspore og etterforske tilfellene. Flere dusin teglverkseiere ble idømt fengselsstraffer og 95 lavere embedsmenn ble straffet for tjenesteforsømmelse og 24 ble avskjediget. En arbeidsformann ble idømt livsvarig fengsel og en av hans ansatte fikk dødsstraff for å ha drept en mentalt tilbakestående slave. 

Ingen høyere partifunksjonærer ble holdt ansvarlige. 

## Eksterne lenker
* China 'will catch slave owners' BBC News
* Reports of Forced Labor Unsettle China New York Times
Morgenkåpe

En **morgenkåpe**, også kalt **badekåpe**, er en kåpe som vanligvis blir brukt etter bading i ens private hjem. Brukes oftest for å holde varmen når man kommer ut fra badet før man senere tar på seg sine vanlige klær. Brukes ofte med tøfler. 

Den er som en stor kåpe med åpning foran. Det følger som oftest med et belte som binder den sammen, svært sjelden med glidelås, da den skal være et enkelt og raskt antrekk. Ofte tar man den på når man står opp fra sengen og ikke har hastverk med å kle fullstendig på seg.

Morgenkåpe kommer fra den banyanske klesdrakten fra 1800-tallet.

De finnes i de fleste materialer, men det vanligste er bomull/frotté.

*Slåbrok* brukes ofte synonymt med morgenkåpe og badekåpe. Det sistnevnte plagget blir gjerne brukt før eller etter et bad eller en dusj, både som bekledning for å dekke og varme den nakne kroppen og som håndkle for å tørke den. Badekåper er ofte enda litt enklere enn slåbroker og er typisk laget av tjukk bomullsfrotté.

«Slåbrok» brukes om en løs frakk- eller et kåpeliknende klesplagg som en tradisjonelt bruker innendørs, vanligvis om morgenen før en kler på seg, eller om kvelden før en går til sengs. Plagget er typisk laget av myk frotté, gjerne stripete, silke eller skotskrutete ullstoff og har hette, sjalformet krage og løst knyttebelte. Ordet kommer fra nedertysk *slaaprok* som egentlig betyr 'frakk til å sove i', dannet av *slaapen*, 'sove', og *rok* , 'frakk'. 

## Se også
* Røykejakke
* Kimono
* Nattøy, nattlue
* Serk

## Referanser


## Eksterne lenker
* 
* Søkeresultat for «slåbrok» i Digitalt Museum
Bernadette Zurbriggen

**Bernadette Zurbriggen** (født 30. august 1956 i Saas Grund) er en tidligere sveitsisk alpinist.

I løpet av karrieren på 1970-tallet vant Zurbriggen sju renn i verdenscupen: Fem seire i utfor, én i storslalåm og én i kombinasjonsøvelsen.

Under OL 1972 i Sapporo og OL 1976 i Innsbruck kom hun på sjuendeplass i utfor. Hun la opp etter sesongen 1979/80.

## Verdenscupseire

## Referanser


## Eksterne lenker
*
Ørnulf Boye Hansen

**Ørnulf Boye Hansen** (født 22. desember 1933 i Oslo, død 23. oktober 2018) var en norsk fiolinist.

Sine første leveår bodde han på Galgeberg. Han begynte i seks års alder, gikk i lære hos Signe Sandvold Dorn og Leif Halvorsen ved Musikkonservatoriet i Oslo, og vikarierte ved Theatercafeen som femtenåring (1948). Han debuterte (Universitetets Aula, 1953), var ansatt som 2. konsertmester i Kringkastingsorkestret (1952–65), var pedagog ved Svenske læreanstalter (1965–66) og var 1. konsertmester i Den Norske Operas orkester (1967–73).
Han gikk inn i undervisning ved den nystartede Norges musikkhøgskole (1973–2001) der han var professor i fiolinspill og kammermusikk.  Han ledet Oslo Kammerorkester (1968–82) og Norsk Strykekvartett (1976–86), og figurerte på en rekke plateutgivelser med disse orkestrene og andre ensembler.

I utlandet turnerte han med en av sine tidlige læremestre, Tibor Varga. Han var far til operamannen Per Boye Hansen og onkel til fagottist og kapellmester Terje Boye Hansen.

## Utgivelser
* *Med fag og følelse* (1997).  Bok.
* *Godt Norsk* (Bergen Digital, 1999)
* *Antonio Bibalo* (Bergen Digital, 2001)
* *Johan Sebastian Bach* (Bergen Digital, 2005)
* *Whistling Classical pieces* (Bergen Digital, 2008)

## Premier
* Prinsesse Astrids musikkpris 1963
* Oslo bys kulturstipend 1985

## Referanser
Skotsk Premier League 2008–2009

●
Aberdeen

●
Celtic

●
Dundee United

●
Falkirk

●
Hamilton

●
Hearts

●
Hibernian

●
Inverness CT

●
Kilmarnock

●
Motherwell

●
Rangers

●
St. Mirren


**Clydesdale Bank Scottish Premier League 2008–09** er den ellevte sesongen av Scottish Premier League. Den åpnet 9. august 2008 med kampen mellom Falkirk og Rangers. Etter at det er spilt 33 runder, vil serien ble delt i to og hvert lag vil da spille mot hverandre fire ganger. De lagene som er på plassene 7-12 etter 33. runde kan ikke bli bedre enn plass 7, uansett om de har høyere poengsum enn lag over.

Regjerende mester var Celtic FC. Laget som rykket ned etter forrige sesong var Gretna FC da klubben gikk konkurs i den sesongen. Det nye laget som rykket opp fra skotsk 1. divisjon var Hamilton Academical FC.

## Europakvalifisering
Mesterligaen:
* Nr 1 vil gå inn i Mesterligaens gruppespill
* Nr 2 vil gå inn i tredje (siste) kvalifiseringsrunde til samme turnering

UEFA-cupen:
* Nr 3 vil gå inn i UEFA-cupens tredje (siste) kvalifiseringsrunde
* Nr 4 vil gå inn i andre kvalifiseringsrunde til samme turnering
* Den skotske ligaen fikk også en Fair play-plass, men siden det beste Fair play-laget Celtic FC allerede var kvalifisert til Mesterligakvalifisering gjennom seriespillet, gikk denne plassen til Motherwell FC.

## Tabell

Ferdigspilt
Kilde: Soccerbase.com

## Toppscorere

Ferdigspilt
Kilde: Soccerbase.com

## Arenaer

## Noter


## Eksterne lenker
* Scottish Premier League Archive 2008/2009 hos *Scottish Professional Football League* (spfl.co.uk)
Park City (Utah)

**Park City** er en by og et vintersportssted i Utah i USA. I 2000 hadde byen 7&nbsp;371 innbyggere. Byen, som ble grunnlagt på 1800-tallet, var opprinnelig en gruveby. I dag er byen et populært skisportssted. Her finner vi blant annet anleggene The Canyons Resort, Deer Valley Resort, Park City Mountain Resort og Utah Olympic Park.

## Referanser


## Eksterne lenker
*
Serie A 1978–1979

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Resultater
Julie Parisien

**Julie M. J. Parisien** (født 2. august 1971 i Auburn, Maine) er en amerikansk tidligere alpinist.

Julie Parisien kjørte i verdenscupen fra 1991 til 1998, og vant totalt tre enkeltrenn. Under OL 1992 i Albertville kom hun på 4.-plass i slalåm og på 5.-plass i storslalåm. Karrierens høydepunkt var sølvmedaljen i slalåm under VM 1993 i Morioka, bak Karin Buder.

## Meritter
### VM
* Morioka 1993: Sølv i slalåm

### Verdenscupseire

## Referanser


## Eksterne lenker
*
Langenuen

**Langenuen** er et sund i Vestland mellom øyene Stord og Huftarøy i Austevoll i vest, og Tysnesøya og Reksteren i Tysnes kommune i øst. Sundet er 35&nbsp;km langt og strekker seg fra Halsnøyfjorden ved innløpet til Hardangerfjorden i sør til Bjørnafjorden i nord. Mellom Stord og Huftarøy kommer Selbjørnsfjorden inn fra vest. 

Langs den nordlige delen av Langenuen går et av de mest trafikkerte fergesambandene på Europavei 39, mellom Sandvikvåg på Fitjar helt nord på Stord til Halhjem i Os kommune. Fra Jektevik på Stord går det ferjesamband over Langenuen til Hodnanes på Tysnes og til Huglo.  

Statens vegvesen planlegger å bygge bru over Langenuen, fra Jektevik på Stord til Hodnanes på Tysnes. Den nye brua blir en del av prosjektet Ferjefri E39 som skal fjerne alle ferjestrekninger på kyststamveien mellom Kristiansand og Trondheim. 

## Referanser
Tropo

**Tropo** er en brus med tropisk fruktsmak, laget av Grans bryggeri i Sandefjord. Den har en lysegrønn farge. 

Brusen var svært populær på 80-tallet, men ble først tatt ut av produksjon i 2007.

Sommeren 2008 ble gruppa "Vi vil ha Tropo tilbake!" opprettet på nettsamfunnet Facebook. Denne gruppen ble svært populær. 13. januar 2009 gikk Grans ut med nyheten om at den grønne brusen skulle relanseres som følge av de 17&nbsp;000 medlemmene i Facebook-gruppen. Brusen ble da tappet på 0,33 liter glassflasker og solgt i six-pack. 

I januar 2012 var det igjen produksjonsstopp på Tropo. Etter en ny aksjon på Facebook besluttet imidlertid bryggeriet å gjenoppta produksjonen på nytt i 2015.

## Referanser
Selbjørnsfjorden

**Selbjørnsfjorden** er en fjord, eller snarere et bredt sund, mellom øya Stord og Fitjarøyene i Fitjar kommune i sør, og øyene Stolmen, Selbjørn (som fjorden er oppkalt etter) og Huftarøy i Austevoll kommune i nord. Fjorden strekker seg 19 kilometer fra Nordsjøen østover til Langenuen.

Lengst ute i fjordgapet ligger Håkelbåen midt i innseilinga. Dette er ei grunne hvor sjøen bryter på 6-7 forskjellige steder i uvær. Lenger inne ligger de to Eggholmsskjerene, det ene av disse et stykke ut i fjorden. Ei jul i 1890-åra gikk et Bergensskip på dette skjæret og gikk ned med alle mann.

To fergesamband krysser Selbjørnsfjorden, begge fra Sandvikvåg på Fitjar. Det ene går til Husavik på Huftarøy og det andre til Halhjem i Os

## Referanser




## Eksterne lenker
*
Christian Neureuther

**Christian Neureuther** (født 28. april 1949 i Garmisch-Partenkirchen) er en tysk tidligere alpinist.

Som 18-åring kom han på fjerdeplass i det tyske mesterskapet i utfor i 1968. Ett år senere tok han sin første av 13 tyske mesterskapstitler ved å vinne storslalåmrennet. I slalåm ble han tysk mester åtte år på rad fra 1971 til 1978.

Han debuterte i verdenscupen sesongen 1969/70, og kjørte seg inn i verdenseliten vinteren 1972/73. Denne sesongen vant han sitt første verdenscuprenn, slalåmrennet i Wengen. I løpet av karrieren vant han seks renn i verdenscupen, samtlige i slalåm.

Christian Neureuther har arbeidet som ekspertkommentator for den tyske TV-kanalen ARD siden Vinter-OL 1998 i Nagano. Han var gift med den tyske alpinisten Rosi Mittermaier.

Sønnen Felix er også en merittert alpinist.

## Verdenscupseire

## Referanser


## Eksterne lenker
* 
* Familien Neureuthers hjemmeside
* Rosi Mittermaier, Christian og Felix Neureuther i intervju med  Park Avenue, 9/2008
Nikolaj Kamenskij (skihopper)

**Nikolaj Andrejevitsj Kamenskij** (russisk: Николай Андреевич Каменский; 1931&ndash;2017) var en sovjetisk skihopper som var aktiv på siste halvdel av 1950-tallet og tidlig på 1960-tallet.

I 1956 gikk Kamenskij til topps i sammendraget i den tysk-østerrikske hoppuka, og to år senere kom han på tredjeplass. Samme år vant han hopprennet i Holmenkollen. Under OL 1960 i Squaw Valley kom han på fjerdeplass i storbakken. Under VM på ski 1962 i Zakopane tok han sølvmedaljen i storbakken.

## Referanser




## Eksterne lenker
*
Bama Yao

**Bama** (kinesisk: 巴马瑶族自治县; pinyin: *Bāmǎ yáozú Zìzhìxiàn*) er et autonomt fylke i den autonome regionen Guangxi i Folkerepublikken Kina. Det ligger i byprefekturet Hechi.

Befolkningen var på  innbyggere i 1999.

## Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.

## Referanser


## Eksterne lenker
*  Lokalregjeringens hjemmeside  
*  Informasjonsside
Sagvågsfjorden

**Sagvågsfjorden** er en fjord i Bømlo og Stord kommuner i Hordaland. Fjorden har innløp fra Bømlafjorden i sør, gjennom en rekke sund mellom øyene Stord, Føyno, Nautøya, Spyssøy og Bømlo. I nord fortsetter Sagvågsfjorden som Stokksund, som begynner nord for Siggjarvåg og Sagvåg.

Mellom øyene i det sørlige innløpet går deler av Trekantsambandet mellom Stord, Bømlo og Sveio. Digernessundet mellom Føyno og Stord krysses av den 1076&nbsp;meter lange Stordabrua. Mellom Nautøya og Spyssøy går den 990&nbsp;meter lange Bømlabrua. Sør for disse øyene ligger Bømlafjorden, hvor Bømlafjordtunnelen fra Føyno går over til fastlandet på Sveio. 

På østsida av fjorden ligger Valvatnavågen, Sætrevika og Sagvågen med tettstedet Sagvåg. Før Trekantsambandet ble bygget gikk det ferge  over fjorden fra Sagvåg til Siggjarvåg på Bømlo.

## Referanser
Jacqueline Rouvier

**Jacqueline Rouvier** (født 26. oktober 1949 i Notre-Dame-de-Bellecombe) er en tidligere fransk alpinist.

Jacqueline Rouvier debuterte i verdenscupen 3. mars 1967, i utforrennet i Sestriere. 28. januar 1971 oppnådde hun sin første pallplassering, da hun ble nummer tre i storslalåm etter østerrikerne Wiltrud Drexel og Annemarie Moser-Pröll. 11. desember samme år vant hun karrierens eneste enkeltrenn i verdenscupen, utforrennet i Val-d’Isère.

Karrierens høydepunkt kom under VM 1974 i St. Moritz, der hun tok bronsemedaljen bak franske Fabienne Serrat og tyske Traudl Treichl.

## Meritter
### [[VM i alpint|Verdensmesterskap]]
* VM 1974: Bronse i slalåm

### [[Verdenscupen i alpint|Verdenscupen]]
* Beste plassering i sammendraget: Sjuendeplasser i 1971 og 1973
* En enkeltseier i storslalåm, Val-d’Isère (desember 1971)

## Referanser


## Eksterne lenker
*
Uraeusslange

**Uraeusslange**, også skrevet *uræus* og med flertallsformen *uraeii* på latin, er en brilleslange eller kobra som i oldtidas Egypt symboliserte kongemakt og guddommelig beskyttelse under gudinna Wadjet.

## Historikk

I egyptisk mytologi var Wadjet (eller Wadjyt) skytsgudinne for Nedre Egypt, den nordlige delen av landet rundt Nil-deltaet. Hun ble gjerne framstilt som kobraslangen uraeus som kunne spytte ild og dermed drepe fiendene til dem som stod under hennes beskyttelse.

Uraeusslangen ble ofte plassert som dekorfigur på panna til de kongelige, gjerne med hodet løftet klart til hogg. Uraeusslangen går derfor igjen på flere gammelegyptiske hodeplagg som faraoene bar, for eksempel på Nedre Egypts røde kongekrone deshret, på nemes-hodetørkle og på diademer. Det forente rikets dobbeltkrone pschent ble imidlertid utsmykket med *to* figurer: både en uraeusslange og et gribbehode. Gribben symboliserte Øvre Egypts skytsgudinne Nekhbet og ble opprinnelig båret foran på den hvite kronen deshret derfra. Figurene ble kalt «de to herskerinnene». På den kjente begravelsesmaska til Tutankhamon, som var farao 1334-1325 f.Kr., er slangen satt ved siden av en slik gribb. Seinere ble gribbhodet enkelte ganger byttet ut mot enda et kobrahode.

Fil:Amenhotep II Uraeus.jpg|Seremonielt nemes-hodetørkle med uraeusslange båret av den gammelegyptiske Amenhotep II (1427-1401 f.Kr.). Slangen symboliserte kongemakta under beskyttelse av gudinna Wadjet. Kongen er ellers utstyrt med symbolsk løsskjegg.
Fil:Toetanchamon.jpg|Tutankhamons begravelsesmaske av gull viser faraoen med slange- og gribbehode, symboler for «de to herskerinnene», skytsgudinnene Wadjet og Nekhbet.
File:Malonaqen1.jpg|Votivgave med kartusj for den nubiske kongen Malonaqen, som regjerte på 500-tallet før Kristus, dekorert med beskyttende uraeusslanger.


## Se også
* Wadjet 
* Pschent, dobbeltkrona for herskere over det forente Nedre og Øvre Egypt
## Eksterne lenker
*
Traudl Treichl

**Traudl Treichl** (født 12. mars 1950 i Lenggries) er en tidligere tysk alpinist.

Fra 1968 til 1975 kjørte hun i verdenscupen og oppnådde tre tredjeplasser. Under VM 1974 i St. Moritz tok hun sølvmedaljen i storslalåm, bare slått av franske Fabienne Serrat.

## Referanser


## Eksterne lenker
*
Lorns Skjemstad

**Lorns Olav Skjemstad** (1940–2024) var en norsk skiløper bosatt på Røros. 

Han representerte Norge under OL 1968 i Grenoble, der han ble nummer 11 på 30 km. Han tok tre individuelle NM-medaljer. I 1965 tok han gull på 30 km og sølv på femmila, og i 1969 tok han sølv på 15 km. I disse årene representerte han Inderøy Idrettslag. I 1970 ble han norgesmester på 3 × 10 km stafett der han gikk ankeretappen på BULs lag. I VM 1966 i Holmenkollen ble han nummer sju og beste nordmann på åpningsdistansen 30 km. Fra 1970 til 1972 var han trener for det norske kvinnelandslaget, som tok bronse på stafetten i OL 1972.

## Bibliografi
Han skrev flere bøker om trening og skiteknikk, blant annet:
* *Langrenn &ndash; trening for gutter og jenter* (1970)
* *Skismøring: Råd for tur- og langrennsløpere* (1971) – skrevet sammen med Michael M. Brady – ISBN 82-09-00035-7
* *Langrennsboka for turgåere og konkurranseløpere* (1972) – skrevet sammen med Michael M. Brady – ISBN 82-504-0020-8
* *Skiforeningens lille langrennsbok for jenter og gutter* (1972) – ISBN 82-504-0000-3
* *Nye langrennsboka* (1980) – fullstendig revidert utgave av *Langrennsboka for turgåere og konkurranseløpere* (1972) ISBN 82-504-0390-8

## Referanser


## Eksterne lenker
*
Ole Ødegård

**Ole Ødegård** (født 1946 i Hamar) er en norsk musiker som er medlem av det norske dansebandet Ole Ivars. Han har vært medlem der i to perioder (1964-1978, 1982-) var med i originalbesetningen fra 1964. I Ole Ivars har han spilt tangentinstrumenter.
## Diskografi
### Ole Ivars
* *[[Ole Ivars (album)|Ole Ivars]]* (1968)
* *[[Ole Ivars Vol. 2]]* (1968)
* *[[Jeg vil se deg smile]]* (1969)
* *[[Flydur og andre tonearter]]* (1972)
* *[[Ole Ivars på farten]]* (1974)
* *[[Ole Ivars på farten igjen]]* (1975)
* *[[Ole Ivars farter videre]]* (1975)
* *[[Bli vår gjest]]* (1976)
* *[[Sangen vi fant]]* (1977)
* *[[Venner av oss]]* (1980)
* *[[En prästkrage i min hand]]* (1982)
* *[[Jubileum]]* (1984)
* *[[Skolefri]]* (1986)
* *[[For swingende]]* (1987)
* *[[Jubileums-swing]]* (1989)
* *[[Jul (album)|Jul]]* (1989)
* *[[Bære musikk]]* (1990)
* *[[På en-to-tre]]* (1991)
* *[[Lørdagskveld (Ole Ivars)|Lørdagskveld]]* (1992)
* *[[Spellemannsblod]]* (1993)
* *[[Kavalkade 40 låter gjennom 30 år]]* (1994)
* *[[Ole Ivars aller beste]]* (1995)
* *[[Juleplata tel Ole Ivars]]* (1995)
* *[[Dans på Skjermertopp]]* (1996)
* *[[På cruise og tvers]]* (1998)
* *[[Ole Ivars 20 beste]]* (1999)
* *[[Ole Ivars i 2000]]* (1999)
* *[[Medisin mot det meste]]* (2000)
* *[[Gull (Ole Ivars)|Gull]]* (2000)
* *[[En får væra som en er]]* (2001)
* *[[40 Beste (Ole Ivars)|40 Beste]]* (2002)
* *[[Hverdag & fest]]* (2003)
* *[[Ole Ivars' Jul]]* (2003)
* *[[Gull 2]]* (2004)
* *[[Heldiggriser]]* (2004)
* *[[Vi tar det tel manda'n]]* (2005)
* *[[Ole Ivars så klart!]]* (2006)
* *[[Fri Willy]]* (2006)
* *[[Jag trodde änglarna fanns]]* (2007)
* *[[Line (album)|Line]]* (2007)
* *[[Vi lever i håpet]]* (2007)
* *[[Hålligånglåtarna]]* (2008)
* *[[Platina (album)|Platina]]* (2008)
* *[[Femten ferske]]* (2009)
* *[[Stjerneklart]]* (2010)
* *[[34 (album)|34]]* (2011)
* *[[Rett fra hjertet (William Kristoffersen-album)|Rett fra hjertet]]* (2011)
* *[[Julefest med Ole Ivars]]* (2011)
* *[[Guttetur & gledeshus]]* (2012)
* *[[Ole Ivars 50 år]]* (2013)
* *[[Takk for alle fine år]]* (2014)
* *[[På konsert med Ole Ivars &ndash; Live fra Selfestivalen]]* (2014)
* *[[Alle Ole Ivars-originalene fra musikalen «En får væra som en er»]]* (2015)
* *[[Fosser'n]]* (2016)

### Deltar på
* New Nashville Group: *Country Road Take Me Home* (1971)
* Tambourine: *[[Gammalpop 1]]* (1974)
* Tambourine: *[[Gammalpop 2]]* (1975)
* Se og Hør/Moondisc/Play: *[[Humör-pop 5]]* (1981)
* Gluntan: *[[Gluntan's Musikk-Café]]* (1992)
* Bob Marley-hyllest: *[[Inn fra kulda: Bob Marley på norsk]]* (2001)
* Big Box: *[[Norske danseband Vol. 2]]* (2005)
* Tylden & co: *[[På dansefot 5]]* (2007)
* Melodi Grand Prix: *[[Melodi Grand Prix 2008 (album)|Melodi Grand Prix 2008]]* (2008)
* Universal Music: *[[Landeplage (album)|Landeplage]]* (2008)
* Kjell Kristoffersen: *[[Sjette september]]* (2008)
* Musikk i Hedmark: *[[Musikk i Hedmark]]* (2009)
* Troll: *[[Trollkrem &ndash; Troll Records 1964&ndash;1974]]* (2015)
* Tylden & co: *God jul* (2015)

## Referanser


## Eksterne lenker
* Hjemmesiden til Ole Ivars
Romerike Sparebank

**Romerike Sparebank** (tidligere *LillestrømBanken*) er en sparebank på Romerike, med hovedkontor i Lillestrøm.

## Historie
Banken ble opprettet 29. juni 1887 som *Lillestrøm Sparebank*, for å betjene Lillestrøm og det stadig voksende sagbruksmiljøet.

Frem til 1924 arbeidet banken fra forskjellige leide lokaler, men kjøpte i 1923 eiendommen Storgata 3A. Her ble banken drevet i vel 60 år, med store ominnredninger i 1954 og 1966. I 1984 gikk banken inn i et samarbeid med UNI Storebrand om å reise eiendommen Torvet 5 i Lillestrøm i et sameieforhold. I 1993 tilbød Uni Storebrand banken å overta deres andel av bygget, og fra 1. januar 1994 ble banken heleier av Torvet 5.

Banken var i en rekke år utsatt for press fra utenforstående om at fusjon med storbank var nødvendig. Saken ble drøftet i alle fora, men bankens forstanderskap, styre og ansatte på alle nivåer gikk enstemmig inn for å opprettholde Lillestrøm Sparebank som en selvstendig lokal bank.

Sommeren 1984 valgte banken, som første sparebank i landet, å endre bankens navn i markedsføringssammenheng til LillestrømBanken. Det opprinnelige navnet Lillestrøm Sparebank er beholdt som juridisk betegnelse.

### Samarbeid
Sommeren 1997 ble det inngått et samarbeid med SpareBank 1 Gruppen. 
Det ble kort tid senere besluttet å gå ut av SpareBank 1 Gruppen og i stedet innlede et samarbeid med Terra-Gruppen. 

9. september 2021 endret banken navn til *Romerike Sparebank*, etter at det 6. september ble vedtatt på ekstraordinær generalforsamling i banken.

## Referanser


## Eksterne lenker
*
Prøvetaking

:*[[Sampling]] har andre betydninger*
**Prøvetaking**, også kalt *sampling* fra engelsk, brukes innen statistikk om teknikker med å trekke ut deler av en populasjon (helheten), for å trekke slutninger om denne uten å behøve å undersøke alle enhetene.

Utvalgsmetoden brukes av blant andre meningsmålere. Da metoden ble tatt i bruk, ble amerikansk begrepasapparatur overtatt med de opprinnelige navnene. Med tiden er det etablert norsk nomenklatur slik at *sample* er statistisk utvalg. 

I industriproduksjon er stikkprøvetaing etter et tilfeldig mønster ofte en del av kvalitetskontrollen. Siden dette ofte fører til demontering av varen, sier det seg selv at standardteknikken må gi troverdige resultater.
Rattenberg

**Rattenberg** er en by i distriktet Kufstein, Tirol i Østerrike. Med et flateinnhold på 0.1 km² er det Tirols minste kommune, og med 434 innbyggere den minste byen i Østerrike. 

Nabokommuner er Brixlegg, Kramsach og Radfeld.

Byen er kjent for sine glassarbeider og har en mengde krystall-utsalg.

## Historie
Rattenberg ligger mellom Fels og Inn ved foten av en borg fra 1100-tallet.
Tidligere var byen tollsted på grensen mellom Tirol og Bayern.

Rattenberg er først kjent i et offentlig dokument fra 1254 og fikk bystatus i 1393. Fram til 1504 hørte Rattenberg til Bayern.

## Referanser


## Eksterne lenker
* 
* Rattenberg (tysk)
Romarheimsfjorden

**Romarheimsfjorden** er en fjord i Lindås, Osterøy og Modalen kommuner i  Hordaland. Den ligger på nordvestsida av Osterøya, og har innløp i sør ved Hokøy. Fjorden er 11&nbsp;kilometer lang, og går i nordøstlig retning inn til Mostraumen. Herfra fortsetter den som Mofjorden. Inkludert Mofjorden er fjorden 18&nbsp;kilometer lang.

Nord for Osterøya går Indre Osterfjorden mot øst. Sørsida av fjorden er stort sett ubebodd, mens det er spredt bosetning langs hele nordsida. Det største stedet er Romarheim, som fjorden er oppkalt etter.

## Referanser
Kritikerprisen (Danmark)

**Kritikerprisen** er en dansk litteraturpris som tildeles for et verk som er kommet ut i løpet av året, og som fortjener større oppmerksomhet.

Prisen er innstiftet av Den Danske Forlæggerforening i 1957. Utdelingen ble fra 1971 overtatt av Litteraturkritikernes Lav (Litteraturkritikernes laug), og den deles ut etter avstemning blant laugets medlemmer. Med prisen følger et beløp på DKK 30&nbsp;000.

Foruten Kritikerprisen deler Litteraturkritikernes laug også ut Georg Brandes-Prisen.

## Liste over prismottakere

## Eksterne lenker
* Litteraturkritikernes Lav – offisiell hjemmeside
Chinatown (film)

***Chinatown*** er en amerikansk film noir fra 1974, regissert av Roman Polański. I hovedrollene finner vi Jack Nicholson, Faye Dunaway og John Huston. Polanski opptrer også selv i en mindre rolle. Filmen vant en rekke priser, deriblant en Golden Globe for beste dramafilm og en Oscar for beste originalmanus til manusforfatteren Robert Towne.

I 1990 regisserte Jack Nicholson oppfølgeren *[[I skyggen av Chinatown]]*, hvor han gjentar hovedrollen som J.J. Gittes. Det var også Robert Towne som skrev manuskriptet.

Filmen ble innlemmet i National Film Registry i 1991, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 19. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 21. plass. Det amerikanske filminstituttet har kåret Hustons rollefigur til filmhistoriens 16. beste skurkeskikkelse.

## Handling
Handlingen utspiller seg i Los Angeles i 1930-årene og følger privatdetektiven J.J. Gittes (Nicholson), som trekkes inn i en sak om byens vannforsyning.

## Medvirkende
* Jack Nicholson – Jake 'J.J' Gittes
* Faye Dunaway – Evelyn Cross Mulwray
* John Huston – Noah Cross
* Perry Lopez – Kriminaletterforsker Lou Escobar 
* John Hillerman – Russ Yelburton 
* Darrell Zwerling – Hollis I. Mulwray 
* Diane Ladd – Ida Sessions 
* Roy Jenson – Claude Mulvihill 
* Roman Polański – Mann med kniv 
* Richard Bakalyan – Detektiv Loach
* Joe Mantell – Lawrence Walsh

## Referanser


## Eksterne lenker
*
Indre Osterfjorden

**Indre Osterfjorden** er en del av fjordsystemet rundt Osterøy, og ligger på nordsida av øya, i Osterøy og Vaksdal kommuner. Den er rundt 7 kilometer lang, og strekker seg østover. Den skifter navn til Eidsfjorden der fjorden snur nordøstover. Medregnet Eidsfjorden er fjorden 12 kilometer lang. Rundt to kilometer vest for innløpet til Eidsfjorden kommer Veafjorden opp fra sør.

Fjorden har innløp i vest ved Vassneset, det nordligste punktet på Osterøy, og går først sørøstover til Grøssvikvågen, en 1,5 kilometer lang våg ved Grøssviki. Herfra svinger fjorden nordøstover og så sørøstover igjen rundt Sverrestuven, en ås på 298&nbsp;moh. Øst for Sverrestuven stikker neset Klubben sørover i fjorden, og her kommer Veafjorden opp frå sør. Fjorden fortsetter østover, forbi Kallandsklubben i sør til Bylgjaneset og Hesjedalsfossen, hvor Eidsfjorden fortsetter videre nordøstover til Eidslandet.

## Referanser
Elf (band)

**Elf** var et amerikansk blues / rock band opprettet i 1967.

Bandet ble startet av vokalist og bassist Ronnie James Dio, keyboardist Doug Thaler, trommeslager Gary Driscoll, og gitaristene Nick Pantas og David Feinstein (Dios fetter). Bandet het opprinnelig **The Electric Elves**, ble etterhvert forkortet til **The Elves**, og tilslutt **Elf** på midten av 1970-tallet. Etter en bilulykke som skadet Thaler og tok livet til Pantas, kom bassisten Craig Gruber og keyboardisten Mickey Lee Soule med i bandet. I 1973 sluttet Feinstein og ble erstattet av Steve Edwards. Feinstein dannet noen år senere bandet The Rods.

Bandet var oppvarmere for Deep Purple i 1974, og bandet (minus gitarist Edwards) ble hentet inn av Ritchie Blackmore for å spille inn hans første soloalbum. Dette ble etterhvert til det første albumet til bandet Rainbow, *[[Ritchie Blackmore's Rainbow]]*. Etter innspillingen fikk Soule, Driscoll og Gruber beskjed av Blackmore om å forlate bandet, mens Dio ble værende i Rainbow. Dermed ble Elf oppløst i 1975 etter å ha utgitt tre studioalbum.

## Diskografi
* *Elf* (1972)
* *Carolina County Ball* (1974) (tittel i USA: *L.A./59*)
* *Trying to Burn the Sun* (1975)
* *The Gargantuan* (1978) (samlealbum)
* *The Elf Albums* (1991) (samlealbum)

## Medlemmer
* Ronnie James Dio, vokal, bass (1967–1975) 
* David «Rock» Feinstein, gitar (1967–1973) 
* Doug Thaler, keyboard (1967–1972) 
* Nick Pantas, gitar (1967–1970)
* Gary Driscoll, trommer (1967–1975)
* Mickey Lee Soule, keyboard, bakgrunnsvokal (1970–1975) 
* Steve Edwards, gitar (1973–1975) 
* Craig Gruber, bass (1973–1975)
* Mark Nauseef, perkusjon (1975)

## Eksterne lenker
* 
* 
*  Uoffisiell Elf biografi på Dio.net
Rösli Streiff

**Rösli Streiff** (født 1901, død 7. februar 1997) var en sveitsisk alpinist fra Glarus.

Streiff vant to gullmedaljer i det første verdensmesterskapet i alpint i 1932 i Cortina d'Ampezzo.

## Meritter
### Verdensmesterskap

## Referanser


## Eksterne lenker
*
Divinycell

**Devinycell<sup>®</sup>** er et PVC-basert konstruksjonsmateriale som primært brukes som kjernemateriale i lag med komposittmaterialer som polyester, vinylester eller epoxy armert med glass-, aramid- eller karbonfiber.

## Eksterne lenker
* Produsentens hjemmeside (engelsk)
* Sandwichhåndbok (engelsk)
* Divinycell (engelsk)
Dyphavsgrop

**Dyphavsgroper** er lange, store og smale fordypninger eller senkninger i havbunnen av dyphavet. De utgjør den dypeste delen av havene. Dyphavsgroper dannes der to tektoniske plater presser mot hverandre, og den ene blir presset under den andre. Dette kalles subduksjon og er som de andre platebevegelsene mot hverandre grunnen til at Jorden ikke øker i størrelse når magma kommer opp og det lages midthavsrygger. Den dypeste dyphavsgrop er Marianergropen.

Det er omtrent 50 000 km med sammenløpende platemarginer over hele verden. Disse er for det meste lokalisert rundt Stillehavet, men finnes også i det østlige Indiahavet, med noen få kortere sammenløpende segmenter i andre deler av Indiahavet, i Atlanterhavet og i Middelhavet. Globalt er det over 50 store dyphavsgroper som dekker et område på 1,9 millioner km2 eller omtrent 0,5 % av havene.

## Referanser


## Eksterne lenker
* «HADEX: Research project to explore ocean trenches», *Woods Hole Oceanographic Institution*.
* «Ocean Trenches», *Woods Hole Oceanographic Institution*.
Mofjorden

**Mofjorden** er en fjord i Modalen kommune i Nordhordland, Vestland fylke. Den er rundt syv kilometer lang, og går i nordøstlig retning fra Mostraumen til kommunesenteret Mo i fjordbotnen. Mofjorden er en fortsettelse av Romarheimsfjorden, som slutter ved Mostraumen, som er 600&nbsp;meter lang og bare 50&nbsp;meter bred. Mostraumen er 3,5 meter og strømmen kan på det meste være på opp til 6-7 knop. Mofjorden er mer enn 200 meter dyp på det meste. Fjorden fryser ofte til om vinteren, desember-mars. I kalde vintre legger isen seg på Romarheimsfjorden og Mofjorden, dampbåten måtte da legge til ved iskanten og bygdefolket måtte kjøre med slede på isen for å ekspedere varer.

Riksvei 569 går langs vestsida av fjorden, som med unntak av fjordbotnen stort sett er ubebodd. Moelva munner ut innerst i fjorden.

## Movatnet
Mofjorden var tidligere innsjøen Movatnet som var forbundet med Romarheimsfjorden av en kort elv gjennom et eid av sand og grus. Båter ble dradd på land over eidet mellom fjorden og innsjøen, mens det var mulig å gå ned elven med liten båt og liten last. Under en flom i november 1743 grov elven seg ned slik at sjøvannet trengte inn i Movatnet ved høyvann og strømmet ut ved fjære sjø. 

Mostraumen ble etterhvert dypere av vannstrømmen og rensket opp slik at større båter kunne gå inn i fjorden til Mo. I 1872 ble det mudret enn 2,5 meter dyp renne gjennom Mostraumen og 1886 ble steiner sprengt bort, etter dette kunne dampbåten gå straumen ved flo sjø. I 1913 ble straumen senket til 3,5 meters dyp slik at dampbåten kunne gå trygt også ved lavvann, dette arbeidet kostet 117.000 kroner. Movatnet var trolig flere meter høyere enn Mofjorden er i dag.

Mofjorden fikk lavere vannstand enn den tidligere innsjøen og avdekke nytt land blet tatt i bruk av gårdbrukeren. Straks etter istidens slutt var Movatnet salt og en del av havet, men landhevingen dannet et eid høyere enn havnivået slik at det ble ferskvann innenfor.

## Referanser
Corinne Rae

**Corinne Bailey Rae** er en engelsk låtskriver og gitarist.

Hun startet med musikk på skolen, der hun studerte klassisk fiolin før hun begynte å synge. Hun begynte med å synge i kirka, hun synger soul/jazz. Hun spiller mest på stemmen og bruker ikke så mye instrumenter.

## Referanser


## Eksterne lenker
* 
* 
* 
*
Geir Henning Braaten

**Geir Henning Braaten** () er en norsk pianist.

I hjembyen gikk han i lære hos Nicolai Dirdal allerede som femåring, senere med Robert Riefling, begge
ved Musikkonservatoriet i Oslo.
I utlandet med franske Yvonne Lefébure,  hos Bruno Seidlhofer i Wien og noen andre i Spania.
Debuterte (1966).
Har turnert mye, spesielt i Østen, blant annet i Tyrkia,
Jugoslavia, Frankrike, Sovjet, USA, Korea, Midtøsten og Taiwan. 
Han har opptrådt i Hongkong radio og spilt med Tokyo Symfoniorkester. 
Braaten har samarbeidet med dirigenter som Moshe Atzmon, Aldo Ceccato, Mariss Jansons, Ken-Ichiro Kobayashi og Walter Weller.  
Hans komplette utgave av Grieg avstedkom konserter med Royal Philharmonic Orchestra.
Videre har han hatt suksess med Aaron Rosand.
Han er førsteamanuensis ved Norges musikkhøgskole og bosatt i Blylaget.

## Utgivelser
* *[[Edvard Grieg]], complete piano music, vol. I-VII* (Tolv CD-er, Victoria, 1993).  Til Grieg-jubileet.
* *Arietta and variations* (Pro Musica, 2005). Med Per Øien og Robert Aitken fløyte. Musikk av Franz og Karl Doppler.
* *Xmas greetings from the piano* (Simax, 2006)

## Premier
* Prinsesse Astrids musikkpris 1967 (for Griegs A-moldkonsert)
* prisvinner i Concours Debussy i St-Germain-en-Laye 1977
* 1. medalje i Concurso Maria Canals in Barcelona, Spain 1972
* Best Special Edition for Griegplatene av det franske Reed Midem Organization 1995
* Gammleng-prisen 1997 i kategorien *klassisk*

## Referanser
Salingshorn

**Salingshorn** er en del av riggen på en seilbåt. Salingshornene sammen med vantene inngår i sideveis avstøtting av masten.  Salingshornene kan være vinklet akterover som vist på bilde. De vil da også kunne bidra til en ønsket bøy i masten for utflating av seilene.
Lappskjegg

| habitat=Åpne berg, steiblokker, 
| utbredelse=Arktisk/subarktisk, Skandinavia, Skottland

**Lappskjegg** (*Bryoria nitidula*) er en lav-art innen familien Parmeliaceae.  Arten vidt utbredt i arktisk og subarktisk tundra, med (relikt?-) populasjoner i Europa i Sverige, Skottland. I Norge vokser arten i Østfinnmark, men det er trolig at materiale fra noen fjell-lokaliteter i Sør-Norge også tilhører arten.

## Referanser




## Eksterne lenker
*
Vibeke Omberg

**Ingeborg Vibeke Omberg** (født 15. juli 1975) er en norsk selvstendig næringsdrivende. Hun var initiativtaker og ansvarlig redaktør i gatemagasinet *[[=Oslo]]* fram til 2007, da hun gikk av etter et forlik med stiftelsen Erlik i oktober 2007 i kjølvannet av at hun ble suspendert av styret. Hun ble i 2005 kåret til Årets Osloborger av leserne av *[[Aftenposten Aften]]* og vant også Amnestyprisen 2005 for initiativet Erlik Oslo.

Hun har bakgrunn fra reklame og grafisk design og har tidligere arbeidet i Grafisk Form, Foreningen Leser Søker Bok, VisualVision, Good News reklamebyrå og Otterbech reklamebyrå/Kalenderforlaget. I 2005 var hun styreleder i Foreningen Erlik, og i 2004 var hun styremedlem i Oslo Teatersenter. Hun har også hatt flere skuespillerroller.

Hun har en BA (Hons) fra The Art Institute at Bournemouth fra 2001.

Vibeke Omberg er oppvokst på Veitvet i Groruddalen, og er bosatt på Tveita i Oslo.

## Referanser
Teachings in Silence

***Teachings in Silence*** (utgitt 2002) er et samlealbum til det norske black metal-bandet Ulver.

Albumet består av de to tidligere utgitte EP-ene *[[Silence Teaches You How to Sing]]* og *[[Silencing the Singing]]*. Det ble utgitt i begrenset opplag til 1000 kopier i 2002. Men i 2003 ble det gjennutgitt ubegrenset.
 
## Sporliste
# «Silence Teaches You How to Sing» (24:05)  
# «Darling Didn't We Kill You?» (8:52)  
# «Speak Dead Speaker» (9:33)  
# «Not Saved» (10:29)

## Artister
*Kristoffer «Gram» Rygg &ndash; Vokalist, Klaviatur
*Tore Ylwizaker &ndash; Klaviatur

## Kilder
*Teachings in Silence hos Encyclopaedia Metallum

## Eksterne lenker
*
Lyckantropen Themes

***Lyckantropen Themes*** (utgitt 2002) er det sjette studioalbumet til det norske black metal-bandet Ulver.

Albumet var originalt lydsporet til den svenske kortfilmen *[[Lyckantropen]]* av Steve Ericsson.
 
## Sporliste
# «Theme 1» (1:21)  
# «Theme 2» (1:37)  
# «Theme 3» (7:13)  
# «Theme 4» (2:14)  
# «Theme 5» (4:48)  
# «Theme 6» (2:41)  
# «Theme 7» (2:38)  
# «Theme 8» (4:17)  
# «Theme 9» (5:50)  
# «Theme 10» (3:44)

## Artister
*Kristoffer «Gram» Rygg &ndash; Trommer, klaviatur
*Tore Ylwizaker &ndash; Klaviatur, piano

## Kilder
*Lyckantropen Themes hos Encyclopaedia Metallum

## Eksterne lenker
*
Live from Radio City Music Hall

***Live from Radio City Music Hall*** er en dobbel-CD og DVD fra bandet Heaven and Hell.

Musikkalbumet ble innspilt 30. mars 2007 og utgitt av Rhino Records og SPV i august samme år. Albumet er tatt opp fra en konsert i Radio City Music Hall i New York. Albumet ble produsert av Barry Ehrmann.

## Sporliste
Alle spor skrevet av Ronnie James Dio, Tony Iommi, Geezer Butler og Bill Ward unntatt hvor annet er oppgitt.

## Personell
*Ronnie James Dio – vokal
*Tony Iommi – gitar
*Geezer Butler – bass
*Vinny Appice – trommer
1993–2003: 1st Decade in the Machines

***1993-2003: 1st Decade in the Machines*** (utgitt 2003) er et samlealbum fra det norske black metal-bandet Ulver.

Albumet består av forskjellige artisters remix av Ulvers låter.
 
## Sporliste
# «Crack Bug» (3:33)  
# «A Little Wiser Than the Monkey, Much Wiser Than the Seven Men» (Alexander Rishaug Remix) (7:56)  
# «Track Slow Snow» (Information Remix) (6:32)  
# «Lyckantropen» (The Third Eye Foundation Remix) (4:03)  
# «Lost In Moments» (Upland Remix) (2:41)  
# «Bog's Basil & Curry Powder Potatos Recipe» (Bogdan Raczynski Remix) (5:05)  
# «Der Alte» (Martin Horntveth Remix) (4:38)  
# «He Said – She Said» (Neotropic Remix) (7:03)  
# «I Love You, But I Prefer Trondheim (Parts 1-4)» (A. Wiltzie Vs. Stars Of The Lid Remix) (10:22)  
# «Only the Poor Have To Travel» (Fennesz Remix) (4:11)  
# «Ulvrmxsw5» (Pita Remix) (6:46)  
# «Wolf Rotorvator» (Jazzkammer Remix) (3:31)  
# «The Descent of Men» (V/Vm Remix) (2:23)  
# «Wow Me Ibrzu» (Merzbow Remix) (10:00)

## Kilder
*1993-2003: 1st Decade In The Machines hos Encyclopaedia Metallum

## Eksterne lenker
*
8-timers arbeidsdag

**8-timers arbeidsdag** er historisk sett den mest kjente normalarbeidsdagen.

Ettersom normalarbeidsdagen er generelt gjeldende innenfor et gitt land eller en bransje, hindrer den at arbeiderne spilles ut mot hverandre eller tilbyr å arbeide lenger for å beholde jobben sin. Prinsippet om normalarbeidsdag innebærer dessuten at en arbeider ikke behøver å arbeide ut over det normale for å brødfø seg selv og sin familie.

## Historikk

Kampen for åttetimersdagen startet under den industrielle revolusjon i Storbritannia, hvor det var dårlige arbeidsforhold og lange arbeidsdager i fabrikkene. Arbeiderne sleit med dårlig helse, velferd og moral. Barnearbeid var også vanlig. Arbeidsdagen kunne vare fra ti til opptil 16 timer i en seks dagers arbeidsuke.

Åttetimersdagen var et hovedmål for arbeiderbevegelsens kamp i de fleste land fra 1880-åra til omkring 1920. Fra 1890 var demonstrasjoner hver 1. mai der deltakerne agiterte for åtte timers arbeidsdag. I alle industriland ble arbeidstida etter hvert forkortet, men før første verdenskrig var åttetimersdag vanlig bare i Australia og New Zealand.

Da Den internasjonale arbeidsorganisasjonen, ILO, ble opprettet i 1919, var en av hovedoppgavene å få i stand felles regler for en åttetimersdag. Samme år ble ILO-konvensjon nr. 1 vedtatt der en fastsetter 8-timers arbeidsdag og 48-timers arbeidsuke for industriell virksomhet og liknende.

På slutten av første verdenskrig ble åttetimersdag gjennomført dels ved lov, dels ved tariffavtaler i de fleste industriland i Europa og Amerika. Arbeidsgiverne og statsmakten godtok ofte kravet om åttetimersdag for å bremse de sterke revolusjonære strømningene etter den russiske revolusjonen i 1917. Dette gjaldt også i Norge der åttetimersdagen ble gjennomført i 1919. Samme år ble ordningen ført inn i loven om arbeidervern.

## Se også
* Arbeidstid
* Arbeidsuke
* 6-timers arbeidsdag
* Inneklemt arbeidsdag

## Referanser


## Eksterne lenker
Loisach

**Loisach** er en 114 km lang bielv til Isar med utspring i Tirol i Østerrike, mellom Lechtaler Alpen i vest og Wettersteinmassivet i øst.

Elven renner nordover over Ehrwald litt vest for Zugspitze på grensen mellom Østerrike og Tyskland. Vel inne i Bayern svinger den mot nordøst og passerer Garmisch-Partenkirchen og Grainau. Deretter flyter vannet mot nord mellom Ammergauer Alpen i vest og Estergebirge i øst. 

Over Farchant, Oberau og Eschenlohe, forbi Ohlstadt og Murnau når *Loisach* Großweil hvor elveløpet svinger skarpt mot sydøst.  

Ved Schlehdorf nord for Estergebirge renner så elva inn i den vestlige delen av Kochelsee, og ut igjen fra sjøens nordside vest for Kochel, passerer Benediktbeuern og Penzberg og forlater endelig de nordlige utløperne av de Bayerske Alper. Elva flyter så gjennom Eurasburg og munner ut i Isar rett nord for Wolfratshausen.

## Eksterne lenker
* Vannstandsmeldinger (tysk)
* Flom ved Benediktbeuern/Kochel
* Flommen i 2005 i Eschenlohe
Thomas Fanara

**Thomas Fanara** (født 24. april 1981 i Annecy) er en fransk alpinist. Han er spesialist på storslalåm.

## Karriere
Etter noen seire i FIS-renn debuterte han i januar 2005 i verdenscupen. Allerede i sitt andre renn fikk han sine første verdenscuppoeng. Han kom på femteplass i storslalåmrennet i Adelboden i januar 2006 og kvalifiserte seg til OL 2006 i Torino. Der kjørte han imidlertid ut allerede i første omgang. I storslalåmrennet i Bad Kleinkirchheim 8. desember 2007 ledet han etter første omgang, før han kjørte ut og pådro seg en korsbåndskade i finaleomgangen. I det første rennet i sesongen 2008/09 oppnådde Fanara en ny femteplass i storslalåmrennet.

Sin første pallplassering i verdenscupen oppnådde han i Alta Badia 19. desember 2010. Under VM i alpint 2011 kjørte han på det franske laget som tok gull i lag (mix).

## Eksterne lenker
*
Love. Angel. Music. Baby.

***Love. Angel. Music. Baby.*** er det første albumet til popsangeren Gwen Stefani.

## Sporliste
*01. What You Waiting For?
*02. Rich Girl
*03. Hollaback Girl
*04. Cool
*05. Bubble Pop Electric
*06. Luxurious
*07. Harajuku Girls
*08. Crash
*09. The Real Thing
*10. Serious
*11. Danger Zone
*12. Long Way to Go

## Eksterne lenker
*
What You Waiting For?

**«What Are You Waiting For?»** er en sang skrevet av Gwen Stefani og Linda Perry. Sangen den er den første på albumet *[[Love. Angel. Music. Baby.]]* som Gwen Stefani gav ut i 2004 og er en balnding av electronica og new wawe. Sangen var også den første singelen fra albumet og toppet listene i Australia og Argentina.

Stefani ble nominert til prisen for beste kvinnelige pop vokal for sangen til Grammy Award i 2007, men vant ikke. Det skotske bandet Franz Ferdinand har laget en coverversjon av sangen og den har blitt samplet en rekke ganger.
Conradin Cathomen

**Conradin Cathomen** (født 2. juni 1959 i Laax) er en tidligere sveitsisk alpinist.

Cathomen tilhørte i mange år verdenseliten i utfor, og i sesongen 1982/83 vant han to enkeltrenn i denne disiplinen. Karrierens høydepunkt kom under VM 1982 i Schladming, der han tok en overraskende sølvmedalje i utfor.

Etter at han ikke greide å kvalifisere seg til det sveitsiske utforlaget til VM 1987 i Crans-Montana, la han opp ved slutten av sesongen.

## Verdenscupseire

## Referanser


## Eksterne lenker
*
Hollaback Girl

**«Hollaback Girl»** er en sang av Gwen Stefani utgitt på albumet *[[Love. Angel. Music. Baby.]]* fra 2004.

## Eksterne lenker
*
Sandrine Aubert

**Sandrine Aubert** (født 6. oktober 1982 i Échirolles, departementet Isère) er en fransk tidligere alpinist. Hun kjørte hovedsakelig slalåm og superkombinasjon, samt noen storslalåmrenn.

Aubert debuterte i verdenscupen 29. november 2003 i Park City. Sine første poeng fikk hun 4. mars 2006, da hun ble nummer 27 i superkombinasjonen i Kvitfjell.

I 2007 deltok hun for første gang i VM, og samme år ble hun fransk mester i slalåm. Etter flere plasseringer blant de 20 beste, ble hun nummer 5 i superkombinasjonen i Sankt Anton 22. desember 2007. Uken etter bekreftet hun den gode formen ved å ta en sjetteplass i slalåm i Lienz. 7. mars 2009 tok hun sin første verdenscupseier i slalåmrennet i Ofterschwang, i denne disiplinen skulle hun ta ytterligere tre seire i løpet av det påfølgende året.

## Pallplasseringer i verdenscupen

## Eksterne lenker
*
Wiksten båtbyggeri

**Wiksten båtbyggeri** var et norsk trebåtbyggeri etablert i 1937 ved Larvik i Vestfold. Det ble i alt bygget mer enn 400 såkalte «Wiksten-båter». Firmaet gikk konkurs i 2013.

## Historie
Båtbyggeriet ble startet av Gustav Wiksten, som under første verdenskrig forlot hjemlandet Estland som matros, slik at han skulle slippe å bli innrullert i den russiske hæren. I 1920 fikk han hyre på et norsk skip som bragte ham til Larvik, der han gikk i land for godt. Han fikk jobb ved Stavern Båtbyggeri. Etter hvert ble han tatt opp som partner med båtbygger Harald Johansen. I 1937 etablerte han Wiksten Båtbyggeri i Larvik. Sønnen Hroar Wiksten kom inn i firmaet i 1942, og jobbet der i 50 år.

Fiskere hadde lenge satt standarden for hvordan båtene skulle være, helt til Wiksten introduserte krysserhekken på de små fiskesnekkene på 20-25 fot. Dette resulterte i bedre bæring, særlig med sjøen aktenfra var dette viktig. Båtbyggeren så krysserhekken første gang på ei fiskerimesse i Göteborg rundt 1950 og i 1952 ble den første snekka med denne hekken sjøsatt. Fiskere i de værharde farvannene rundt Oslofjorden og Skagerak lærte raskt å sette pris på nyvinningen.

Etter hvert ble båtene også benyttet som fritidsbåter, slik at produksjonen ble effektiv og kundetilpasset. Da plastbåtene gjorde sitt inntog var Wiksten et av de få trebåtbyggeriene som hadde marked nok til å fortsette.

Foruten far og sønn hadde firmaet på det meste seks mann i arbeid. Fra 1955 holdt verkstedet til i lokaler på Karistranda i Larvik. I 1987 flyttet virksomheten til Stavern, hvor Ivar Hesselberg tok over driften fra 1994. Etter en litt omflakkende tilværelse endte Wiksten båtbyggeri og Hesselberg opp i Sandefjord. Etter hvert gikk Hesselberg over til å produsere Wiksten-båtene i Kina.

Båtbyggeriet ble slått konkurs i september 2013.

## Referanser
The Sweet Escape

***The Sweet Escape*** er det andre albumet til popsangerinnen Gwen Stefani.

## Sporliste
*01. Wind It Up
*02. The Sweet Escape
*03. Orange County Girl
*04. Early Winter
*05. Now That You Got It
*06. 4 in the Morning
*07. Yummy
*08. Fluorescent
*09. Breakin' Up
*10. Don't Get It Twisted
*11. U Started It
*12. Wonderful Life

## Eksterne lenker
*